2022 11 28
LT
Europos Sąjungos oficialusis leidinys
C 451/23
— 2 vietoje: konsorciumas APC, ekonominės veiklos vykdytojų grupė, kuriai vadovauja bendrovė Atos Luxembourg PSF, ir sutarties partneriai – PWC EU Services ir Computer Resources International Luxembourg; ekonominės veikos vykdytojų grupės buveinė – L-3364 Leudelange (Liuksemburgas), rue du Château d'Eau 12; — 3 vietoje: konsorciumas FACI2T – ekonominės veiklos vykdytojų grupė, kuriai vadovauja CTG IT Solutions S.A., ir sutarties partneriai – Fujitsu Technology Solutions N.V./S.A., Netcompany Intrasoft S.A. ir AXIANSEU – DIGITAL SOLUTIONS S.A.; ekonominės veiklos vykdytojų grupės buveinė – L-8070 Bertrange (Liuksemburgas), rue des Mérovingiens 7; — nesudaryti minėtos sutarties su konsorciumu InfraExpert, kurio narėmis yra pirmiau nurodytos ieškovės; šis konsorciumas buvo sukurtas siekiant pateikti pasiūlymą vykstant nagrinėjamos sutarties sudarymo procedūrai, taip pat pasirašyti ir vykdyti preliminariąją sutartį ir konkrečius susitarimus, kurie gali būti pasirašyti po viešojo pirkimo sutarties sudarymo – sprendimas atsisakyti sudaryti sutartį, apie kurį ieškovėms pranešta 2022 m. spalio 3 d. registruotu laišku (nuoroda GEDA (2022) 27063); — subsidiariai, prieš priimant sprendimą, jei Bendrasis Teismas mano, kad jam reikia suteikti papildomos informacijos: — nurodyti atsakovui pateikti šiuos dokumentus: — sprendimą (-us), susijusį (-sius) su „neįprastomis aplinkybėmis, susijusiomis su galimu kelių konkurso dalyvių pašalinimu“, į kurias daroma nuoroda atsakovo prašymuose pratęsti pasiūlymų galiojimo terminą, kuriuos jis suformulavo vykstant nagrinėjamos sutarties sudarymo procedūrai; — konsorciumo OneCode ir (arba) NTT Data Spain S.L.U., Belgijos filialo, savideklaraciją; — dokumentą apie EVERIS S.L.U. pašalinimo iš nagrinėjamos sutarties 3 ir 8 dalių priežastis; — nagrinėjamo konkurso laimėtojų atsakymus dėl techninių specifikacijų C dalies „Techninio vertinimo anketa“; — konkurso laimėtojų atsakymus (anketą + Excel kainų lentelę) dėl techninių specifikacijų II priedo „Kainų vertinimo forma (1-10 dalys)“ – bent atitinkamus 7 dalies išrašus.
Ieškinio pagrindai ir pagrindiniai argumentai Grįsdamos ieškinį ieškovės remiasi trimis pagrindais. 1.
Pirmasis ieškinio pagrindas grindžiamas galimu Reglamento 2018/1046 (1) 136 ir 140 straipsnių pažeidimu.
Ieškovės teigia, kad atsakovas neatsižvelgė į administracinius ir teisminius sprendimus, priimtus dėl konsorciumo nario, užėmusio pirmąją vietą tarp laimėjusių dalyvių. 2.
Antrasis ieškinio pagrindas grindžiamas Reglamento 2018/1046 160 straipsnio pažeidimu.
Ieškovės mano, kad atsakovas, neatmesdamas bent vieno neįprastai mažos kainos pasiūlymo, netinkamai atmetė ieškovių pasiūlymą. 3.
Trečiasis ieškinio pagrindas grindžiamas abejonėmis dėl techninio vertinimo ir galimu Reglamento 2018/1046 160 straipsnio pažeidimu šiuo klausimu.
Ieškovės visų pirma tvirtina, kad techninis pasiūlymų vertinimas, kuris sudaro iki 70 % sutarties sudarymo kriterijų lyginamojo svorio, yra pagrįstas per daug subjektyviais įvertinimais, kad Bendrasis Teismas galėtų jį rimtai peržiūrėti.
(1)
2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL Lo193, 2018, p.o1).